Държавен вестник, бр. 26, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  26 
(3) Наказателните постановления се издават 
от председателя на Комисията и се обжалват 
и изпълняват по реда на Закона за админи­
стративните нарушения и наказания.
Давност
Чл. 91. Относно давностните срокове за 
образуване на административнонаказателно 
производство се прилагат разпоредбите на 
Закона за административните нарушения и 
наказания.
Събиране на вземания
Чл. 92. Имуществените санкции и глобите 
по влезли в сила наказателни постановления 
на председателя на Комисията подлежат на 
събиране по реда на Данъчно-осигурителния 
процесуален кодекс. 
Отнемане и изоставяне в полза на държавата
Чл. 93. (1) Игрално оборудване и комуни­
кационно оборудване, които се използват за 
организиране или осъществяване на хазартна 
игра без лиценз, се отнемат в полза на дър­
жавата, независимо чия собственост са. 
(2) Всички парични средства, получени от 
лица, които организират или осъществяват 
хазартна игра без лиценз, се отнемат в полза 
на държавата. Ако средствата по предходното 
изречение липсват, лицето, което ги е полу­
чило, дължи тяхната равностойност.
(3) Всички налични парични средства, от­
крити при установяване на нарушението, се 
смятат за получени при или по повод органи­
зиране или осъществяване на хазартната игра 
без лиценз и се отнемат в полза на държавата.
(4) За изоставено се смята игралното и 
комуникационното оборудване, непотърсено 
в срок до три месеца, считано от влизането в 
сила на акта, на основание на който същото 
оборудване подлежи на връщане.
(5) За изоставени се смятат вещи, в т. ч. 
оборудване и парични средства, които са 
иззети от длъжностни лица на Комисията 
по чл. 89, ал. 1 и техният собственик не е 
известен, и не са потърсени в тримесечен 
срок от изземването.
(6) След изтичането на сроковете по ал. 4 
и 5 председателят на Комисията издава акт 
за придобиване на изоставените вещи от 
държавата.
(7) Когато с наказателно постановление, с 
акт на орган на съдебна власт или с друг акт е 
постановено отнемане или изоставяне в полза 
на държавата на парични средства и/или на 
игрално и/или комуникационно оборудване, 
с изключение на софтуер, който подлежи на 
унищожаване, актовете се изпращат за изпъл­
нение на Националната агенция за приходите 
в 7-дневен срок от влизането им в сила.
Унищожаване на игрално оборудване
Чл. 94. (1) Негодното игрално оборудване 
и негодното комуникационно оборудване, 
отнети или изоставени в полза на държавата, 
се унищожават.
(2) Унищожаването по ал. 1 се извършва по 
предложение на председателя на Комисията 
след разрешение на министъра на финансите. 
(3) Всички разходи по отнемането, транс­
портирането, съхранението и унищожаването 
на оборудването са за сметка на нарушителя 
или за сметка на Комисията, когато оборуд­
ването е изоставено в полза на държавата 
или нарушителят е неизвестен.
(4) Размерът на разходите по ал. 3, когато 
те са за сметка на нарушителя, се определя 
към момента на извършване на унищожава­
нето с акт за установяване размера на раз­
ходите, който се издава от председателя на 
Комисията. Актът по предходното изречение 
не подлежи на обжалване и влиза в сила на 
датата на издаването.
(5) Критериите за определяне на оборудва­
нето като негодно, както и редът и начинът за 
бракуването и унищожаването на негодното 
оборудване се регламентират в наредба на 
министъра на финансите.
Независимост на санкциите
Чл. 95. Глобите и имуществените санкции 
по чл. 96, 98, 104 и 106 се налагат независимо 
от санкциите, предвидени в други закони. 
Раздел II
Административнонаказателни разпоредби
Чл. 96. (1) Който организира хазартна 
игра или извършва дейност по този закон без 
лиценз, се наказва с глоба в размер от 20 000 
до 50 000 лв. или с имуществена санкция в 
размер от 50 000 до 200 000 лв.
(2) Когато постъпленията от неразрешената 
хазартна игра надхвърлят 1 000 000 лв., гло­
бата е от 200 000 до 500 000 лв., а имущест­
вената санкция е от 500 000 до 1 000 000 лв.
(3) Когато постъпленията от неразреше­
ната хазартна игра надхвърлят 5 000 000 лв., 
глобата е от 1 000 000 до 3 000 000 лв., а 
имуществената санкция е от 2 000 000 до 
5 000 000 лв.
(4) Който инсталира и/или използва игрално 
оборудване или комуникационно оборудване, 
и/или приема залози, и/или изплаща печалби, 
или по друг начин подпомага или посредничи 
при фактическото осъществяване на дейност 
по организиране на хазартни игри без издаден 
лиценз по този закон, се наказва с глоба в 
размер от 5000 до 10 000 лв. или с имущест­
вена санкция в размер от 10 000 до 15 000 лв.
(5) Когато нарушението по ал. 1 – 4 е из­
вършено повторно, глобата, съответно иму­
ществената санкция, е в двоен размер. 
Чл. 97. Който държи игрално оборудване за 
организиране на хазартни игри в нарушение 
на изискванията на чл. 9, ал. 4, се наказва с 
глоба в размер от 5000 до 10 000 лв. или с 
имуществена санкция в размер от 10 000 до 
30 000 лв.